?מה הקריטריונים לאבחון של סכיזופרניה
סכיזופרניה מאובחנת תחת מספר תנאים:
בראשם, 2 מהסימפטומים הבאים, לפחות, מופיעים ברצף למשך חודש או יותר:

  הלוצינציות (תחושות כמו שמיעת קולות, ראיית דמויות שלא קיימות)
  דלוזיות (תחושת רדיפה, שיגעון גדלות, מחשבות שווא, מחשבות לא מציאותיות)
  דיבור שאינו קוהרנטי וחסר משמעות ברורה


  התנהגות לא מאורגנת באופן קיצוני, או קטטוניה


  תסמינים שליליים - למשל, דיבור רגשי מונמך ו/או חוסר מוטיבציה

זאת לצד קיומם של סימפטומים נוספים, במשך חצי שנה לפחות, כמו חוסר יוזמה, בעיות קוגניטיביות, הבעת רגש מושטחת, המעטה בדיבור או עיסוק בתכנים שוליים.
he
האם סכיזופרניה מחייבת טיפול תרופתי ונפשי קבוע?
ככלל, סכיזופרניה מחייבת טיפול ומעקב קליני לכל אורך החיים, גם כאשר התסמינים פוחתים.
טיפול תרופתי וטיפול פסיכו-סוציאלי עוזר בניהול המחלה. 
עם טיפול תרופתי מתאים חווים המתמודדים צלילות יחסית, רבים מהם מקימים משפחה ומחזיקים עבודה יציבה.
רבים מחולי הסכיזופרניה מאושפזים אחת לפרק זמן מסוים במחלקות פסיכיאטריות, כאשר הם זקוקים לליווי ותמיכה נפשית, מערכת תמיכה יציבה וטיפול תרופתי.
התערבויות אופייניות כוללות, למשל: 

  טיפול פסיכולוגי פרטני


  אימון קבוצתי במיומנויות חברתיות


  טיפול משפחתי


  שיקום מקצועי


  תעסוקה תומכת
he
מהו הטיפול התרופתי היעיל ביותר כיום בסכיזופרניה?
לא קיימת תרופה אנטי-פסיכוטית יחידה לטיפול בסכיזופרניה, אך לפונקס (לוזפין) נחשבת לאחת התרופות היעילות ביותר.
יחד עם זאת, לפונקס איננה מומלצת כטיפול קו ראשון עקב תופעות הלוואי שמופיעות יחד עם הטיפול, לצד הצורך בבדיקות דם תדירות.
he
מהי סכיזופרניה (Schizophrenia)?
סכיזופרניה היא אחת ממחלות הנפש המוכרות בעולם היא הפרעה נפשית קשה שמופיעה בשיעורים דומים בכל התרבויות בעולם. 
סכיזופרניה היא מחלה כרונית שמתבטאת בהתקפים פסיכוטיים ובסימפטומים מגוונים, שבעטיים הסובל מהמחלה מתקשה לתפקד באופן נורמטיבי. 
ההפרעה מאובחנת בקרב כ-1% מאוכלוסיית העולם, בכל התרבויות, כאשר סימפטומים ראשוניים שלה מתפרצים כמעט תמיד עד גיל 25.
בסכיזופרניה קיימים הבדלי מגדר שמתהפכים עם הגיל: בתחילת החיים, גברים סובלים ממנה יותר מנשים (ביחס של 1:1.4), אך סטטיסטית, לאחר גיל 30 היא פורצת יותר דווקא בקרב נשים.
he